b'\n_START_ARTICLE_\nVijoli\xc4\x8devke\n_START_SECTION_\nOpis\n_START_PARAGRAPH_\nCvetovi vijoli\xc4\x8devk so grajeni na dva na\xc4\x8dina; primer prvaga je vrtna ma\xc4\x8deha, primer drugega pa di\xc5\xa1e\xc4\x8da vijolica. Pri slednjih je prednji ven\xc4\x8dni list na zadnjem delu podalj\xc5\xa1an v ostrogo, na vsaki strani pa ga objema po en ven\xc4\x8dni list. Ostala dva ven\xc4\x8dna lista imata krilca pomaknjena nekoliko nazaj._NEWLINE_Pri vrtni ma\xc4\x8dehi se za razliko prednji ven\xc4\x8dni list spu\xc5\xa1\xc4\x8da iz cvetnega vhoda navzdol, drugi \xc5\xa1tirje pa se nad njim dvigujejo navzgor._NEWLINE_Plodnico pri vijoli\xc4\x8devkah sestavljajo po trije plodni listi, med katerimi je po pet pra\xc5\xa1nikov s kratkimi stebri\xc4\x8di. Do njih so na ven\xc4\x8dnih listih speljani potokazi v druga\xc4\x8dni barvi kot so ven\xc4\x8dni listi.'